Ǹkúkúmá nyé ai Amasa nâ: “Lómó, bə́ kə lóē bǒd yā Yúda, mavə́ wa məlú mə́lɛ́ nə́ ó zu ma tə́bə̄ ósū hā.” 5Ńdɔ Amasa a ngátíe nə́ a kə lóē Yúda, hədá ńdɔ a ngálod ábím mə́lú yǎ Dávid a ngávə́ nyé. 6Dávid nyé ai Avishái nâ: “Shɛva, mɔ́n Bikri, a ńtɔa yǎ bía məsis a lodo Absalom. Nɔŋɔ́ bəzimbi bə́ ńtí woe, ó kə watsídan nyé a zǎ kə́ suan á miǹgungúl bə́tisɔn byâ təge nyé bǎd bi.” 7Á mvús Avishái, bod bə́ kə̄ fə̄ á bītá nâ: Yoab, Bekərétian, Bəpelétian ai mim̀bén mísə; bə́ tíé á Yērúzalɛm, bə́ ngákə bátsīdan Shɛva, mɔ́n Bikri. 8Bə́ ngákə kwí babi ai akɔ́g ǹnén yā á nə́ á Gabaon, Amasa a hámā bɔ̄ ósū. Yoab a ngábə́ bəgə́ bīyé bəzimbi bíé, a ngátindi okəŋ bitá wóé ângə́də́g, ó tɔ̄á á ékob étēde. Ńdɔ fɔ́ɔ́ ó ngásɔ́dan, ó kūū á sí. 9Ńdɔ Yoab a ngásíli Amasa nâ: “Yə o nə mvɔí, ǎ mādzāŋ ?” Hə á sɔ́ tum Amasa á zɛl ai wɔ́ ḿbɔ̄ ńnōmo nə́ a wúban ai nyé. 10Amasa a ndzí kig bǐg naa Yoab a ngábə́ bələ́ ókəŋ bítá á mɔ́, ńdɔ fɔ́ɔ́ Yoab a ngádzii nyé wā ábum, miǹya mí mān kwí á ńsəŋ, a ndzí kig bǎd wú ńdzǔg nə́ a bímī nyé éyɔŋ efə́, Amasa a ńdzōgó ḿbim; Yoab bân mǎnyāŋ wōē Avishái bə́ yə̄mə́ zēn, bə́ ngákə bátsīdan Shɛva, mɔ́n Bikri. 11Mɔ́ngɔ́ Yoab m̀bɔ́g á ngálīgi a nɔ́niŋi m̀bǐm Amasa, nyé nâ: “É mod ósə ǎ diŋ Yoab, a tɔá fə á ngām Dávid, á zāāg a toŋ Yoab.” 12Amasa vá, ǎ ngabígidi á məkǐ móé étēde, á ńdzɔ̄ŋ á yōb. Ḿból á ngāyén naa bod bə́sə̄ bə́ tə́bəgə nâ báyēn nyé, ńdɔ a ngávaa Amasa á zēn a kə́ ai nyé áfūb, a búdí nye eyé á yōb, ḿból ā yénə bod bə́sə̄ bə́ tə́bəgə.